TEHNIČKA ŠKOLA SLAVONSKI BROD BROJ RKP-a: 17835

35000SLAVONSKI BROD,EUGENA KUMIČIĆA 55, MATIČNI BROJ:03782794

OZNAKA RAZINE: 31, OIB:38494301642

RAZDJEL: 000 OZNAKA RAZDOBLJA: 2019-12

ŠIFRA DJELATNOSTI: 8532 TEHNIČKO I STRUKOVNO SREDNJE OBRAZOVANJE

ŠIFRA ŽUPANIJE: 12, ŽUPANIJA BRODSKO-POSAVSKA,

ŠIFRA GRADA/OPĆINE: 396, SLAVONSKI BROD

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 01. SIJEČNJA DO 31. PROSINCA 2019.**

 Tehnička škola posluje u skladu sa Zakonom o odgoju i obrazovanju u osnovnoj i srednjoj školi, te Statutom škole. Vodi proračunsko računovodstvo temeljem Zakona o proračunu (N.N.br. 87/2008., 136/2012. i 15/2015.) i Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu (N.N. br. 3/2015., 93/2015., 135/2015., 2/2017., 28/2017. i 112/2018.).

Uz osnovnu djelatnost Tehnička škola registrirana je za posredovanje pri zapošljavanju učenika za vrijeme školskih praznika. Od kraja 2018. godine osnovana je i Učenička zadruga „Inovare“ koja je tijekom 2019. godine počela ostvarivati prve rezultate proizvodnjom solarnih klupa i sapuna. Između ostalog, Škola ostvaruje vlastiti prihod radom solarne centrale „SB Solar“ tj. isporukom el. energije u električnu mrežu, te iznajmljivanjem prostora kantine lokalnoj pekarnici za prodaju peciva i sokova našim učenicima i iznajmljujemo jednom poduzeću prostor za postavljene aparata za tople napitke.

Škola posluje putem žiro-računa Riznice Brodsko-posavske županije gdje ima svoj podračun.

Odgovorna osoba je Vikica Lukić, dipl. inž. el. Financijske izvještaje i Bilješke uz njih sastavlja Marica Čondrić, Struč. spec. oec., koja i vodi računovodstvo Škole.

Za proračunsku godinu 2019. sastavljaju se sljedeći obrasci:

* Bilanca na obrascu BIL,
* Izvještaj o prihodima i rashodima, primicima i izdacima na obrascu PR-RAS,
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o promjenama u vrijednosti i obujmu imovine i obveza na obrascu P-VRIO,
* Izvještaj o obvezama na obrascu OBVEZE, te
* Bilješke uz financijske izvještaje.

**BILJEŠKE UZ BILANCU NA DAN 31. PROSINAC 2019.**

**Bilješka br. 1 – AOP 003 Neproizvedena dugotrajna imovina**

Na ovom AOP-u iskazano je zemljište i licenca nabavljena za rad na elektroničkim strojevima.

Zbog toga je došlo do velikih odstupanja na AOP-u 006 u odnosu na prošlu godinu i prethodno stanje.

**Bilješka br. 2 – AOP 014 Postrojenja i oprema**

Tehnička škola posjeduje dugotrajnu materijalnu imovinu velike nabavne vrijednosti (školski namještaj, elektronička računala, strojeve i uređaje za izvođenje nastave). Budući da su već dugo u uporabi imaju malu knjigovodstvenu vrijednost.

U 2019. godini kupili smo 2 nova prijenosna računala, 2 eksterne memorije, 2 pametne ploče i 2 uredska namještaja. Od lokalnih poduzeća dobili smo na dar rabljenih računala i monitora male procijenjene vrijednosti, namještaj (fotelje) za čajnu kuhinju, mali pisač, 3-D pisač i veliki pisač-ploter za nastavu građevine. Od Industrijsko-obrtničke škole dobili smo aparat za zavarivanje i bocu s kisikom. Od pomoći iz proračuna kupili smo laboratorijsku opremu i sitni inventar za kabinete biologije, kemije, fizike i matematike. Vrijednost nabavljene dugotrajne materijalne imovine iznosi ukupno 184.272,06 kn.

**Bilješka br. 3. – AOP 040 Ulaganja u računalne programe**

 Na ovom AOP-u iskazano je veliko odstupanje jer je nabavljen antivirusni program.

**Bilješka br. 4 – AOP 049 Sitni inventar u uporabi**

U 2019. godini nabavili smo sitnog inventara u vrijednosti od 28.124,24 kn. Odmah je stavljen u upotrebu i u istom iznosu mu je i ispravljena vrijednost.

**Bilješka br. 5 – AOP 054 Prijevozna sredstva u pripremi**

Na ovom AOP-u, odnosno na računu 053 Prijevozna sredstva u pripremi evidentirali smo solarni automobil koji izrađuju naši učenici u svrhu boljeg praktičnog obrazovanja i sudjelovanja u utrkama solarnih automobila srednjih strukovnih škola cijele RH. U 2019. godini u automobil je uloženo materijala u vrijednosti od 25.248,22 kn.

**Bilješka br. 6 – AOP 063 Financijska imovina**

Financijska imovina sastoji se od Potraživanja od HZZO-a za refundaciju naknada bolovanja (AOP 073), Potraživanja za prihode poslovanja (AOP 153 - za nenaplaćene izdane račune za 11. i 12. mjesec za solarnu energiju i plaće učenika koji su radili posredovanjem našeg servisa). Na ovom AOP-u iskazana su i Potraživanja za prihode iz proračuna (AOP 154) tj. sredstva evidentirana na podračunu BPŽ. Na računu 16721 nalaze se financijska sredstva primljena iz Državnog proračuna za EU projekte, vlastitih sredstva ostvarenih ove i proteklih godina, sredstva donacija od učenika za njihove potrebe (fotografije, tiskanje školskog časopisa, putovanja, zadaćnice i sl.) i sredstava pomoći uplaćenih od MZO krajem 12. mjeseca za nabavku školske opreme i nastavnih pomagala.

**Bilješka br. 7 – AOP 165 Obveze za zaposlene**

 Obveze za zaposlene odnose se na obračunatu a neisplaćenu plaću i materijalna prava (jubilarne nagrade, pomoći) za 12/2019., koja će biti isplaćena u siječnju 2020. godine.

**Bilješka br. 8 – AOP 166 Obveze za materijalne rashode**

 Obveze za materijalne rashode odnose se na neplaćene račune za 12/2019, neisplaćene naknade za prijevoz zaposlenika na posao i s posla, putne naloge za 12/2019., te obračunate a **neisplaćene plaće učenika koji je radio posredstvom učeničkog servisa.**

**Bilješka br. 9 – AOP 174 Ostale tekuće obveze**

 Na ovom AOP-u su iskazane obveze za naknade bolovanja na teret HZZO-a, koje su nastale u 10. 11. i 12. mjesecu, i koje ćemo zatvoriti krajem 2020. godine, prema obavijesti i uputama MZO i Državnog proračuna.

**Bilješka br. 10 – AOP 232 Višak/manjak prihoda**

 Iskazan je višak prihoda poslovanja i manjak prihoda od nefinancijske imovine.

 Nakon provedene korekcije rezultata koja je provedena u punom iznosu nabavljene nefinancijske imovine, (184.272,06 kn) zbog kapitalnih prijenosa i sredstava kapitalnih donacija kojima su financirane nabave nefinancijske imovine, umanjeni su višak prihoda poslovanja i manjak prihoda od nefinancijske imovine u iznosu od 184.272,06 kn. Nakon korekcije višak prihoda poslovanja iznosi 481.215 kn.

 Temeljem navedenog postoje odstupanja u odnosu na PR-RAS kako slijedi:

|  |  |  |  |  |
| --- | --- | --- | --- | --- |
|  |  | PR-RAS | KAPITALNI PRIJENOSI | BILANCA |
| 92211 | Višak prihoda poslovanja | 885.487  | -184.272 | 481.215 |
| 92212 | Višak prihoda od nefinancijske imovine | 0,00 |  | 0,00 |
| 92213 | Višak primitaka od financijske imovine | 0,00 |  | 0,00 |
| 92221 | Manjak prihoda poslovanja | 0,00 |  | 184.272 |
| 92222 | Manjak prihoda od nefinancijske imovine | 184.272 | +184.272 | 0,00 |
| 92223 | Manjak primitaka od financijske imovine | 0,00 |  | 0,00 |

Izvanbilančni zapisi:

Škola je primila na korištenje (od MZO, u sklopu projekta e-škole), 38 kom prijenosnih računala, 14 projektora i 1 prijenosno računalo (za knjižnicu) u ukupnoj vrijednosti od 178.273 kn. Oprema je u vlasništvu MZO.

POPIS UGOVORNIH ODNOSA:

1. Ugovor o najmu prostora kantine
2. Ugovor o najmu prostora za aparate za tople napitke
3. Ugovor o isporuci el. energije „SB Solar“
4. Ugovor o zakupu Športske dvorane „Brod“

SUDSKI SPOROVI U TIJEKU:

Škola nema sudskih sporova u tijeku.

U Slavonskom Brodu, 30. siječnja 2020.

 Voditelj računovodstva: Odgovorna osoba:

 Marica Čondrić Vikica Lukić, dipl. inž. el.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA –**

**OBRAZAC PR-RAS ZA RAZDOBLJE 01. SIJEČNJA 2019. DO 31. PROSINCA 2019.**

**Bilješka br. 1 – AOP 055 – Tekuće pomoći proračunu iz drugih proračuna**

 Do većih odstupanja na računu 6331 u odnosu na isto razdoblje prošle godine, došlo je iz razloga jer smo u 2018. na ovom računu i AOP-u vodili prihode za plaće i rashode službenih putovanja psihologa koji je radio s darovitim učenicima kroz projekt „Eureka“, a u ovom izvještajnom razdoblju tu smo knjižili pomoći iz Državnog proračuna-NSO, prihode za mentorstvo za rad s pripravnicima, pomoći od Ministarstva znanosti i obrazovanja za nabavu školske lektire, pomoć od Državnog ureda za graditeljstvo, Agencije za odgoj i obrazovanje te proračuna Grada Slavonskog Broda za prijevoz učenika na izvan-učioničku nastavu.

**Bilješka broj 2 – AOP 058 – 6341 Tekuće pomoći od izvanproračunskih korisnika**

 Na ovom AOP-u, na računu 6341 u istom razdoblju prošle 2018. godine evidentirali smo prihode od refundacija troškova putnih naloga i sredstva Hrvatskog zavoda za zapošljavanje za stručno osposobljavanje, a ove godine smo imali samo refundacije troškova putnih naloga. Iz tog razloga su iskazana velika odstupanja.

**Bilješka broj 3 – AOP 064 – 6361 Tekuće pomoći proračunskih korisnika iz proračuna koji im nije nadležan**

 Na ovom AOP-u, iskazani su prihodi za plaće za 12. mjesec 2018., i 11 mjeseci ove godine, dok su u istom razdoblju prošle godine bili iskazani prihodi samo za 11 mjeseci. Zbog toga je došlo do većeg odstupanja u odnosu na isto razdoblje prošle godine. Na ovom računu je evidentirana i pomoć od MZO za nabavu opreme.

**Bilješka broj 4 – AOP 065 – Kapitalne pomoći proračunskim korisnicima iz proračuna koji im nije nadležan**

 Na ovom AOP-u iskazana su sredstva primljena za udžbenike, radne bilježnice i tablete za 3 učenika-članove obitelji koje primaju zajamčenu minimalnu naknadu.

**Bilješka broj 5 - AOP** **067 – 6381 Tekuće pomoći temeljem prijenos EU sredstava**

 U 2018. godini u ovom izvještajnom razdoblju bili su iskazani prihodi od tekućih pomoći za projekt Erasmus+, „KOMPAS“ u iznosu od 1.312.737,69 kn, a u ovoj godini smo dobili 1.046.947,57 kn za Erasmus +, Projekt „Kompas 2“, Erasmus +, Projekt UHSR za mobilnost i za Projekt od partnera iz Bugarske. Ukupno smo ostvarili 1.081.577,30 kn.

**Bilješka broj 6 – AOP 72 – 6393 Tekući prijenosi između proračunskih korisnika istog proračuna temeljem prijenosa EU sredstava**

 Na ovom AOP-u je došlo do velikih odstupanja, jer smo ove godine u ovom izvještajnom razdoblju, pored pomoćnika u nastavi i psihologa koji je radio s darovitim učenicima na projektu „Eureka“. Tijekom prvih 6 mjeseci, te od 10. mjeseca do kraja 2019. godine sudjelovali smo i u Projektu „Školska shema“ – voće za učenike, što smo u 2018. imali samo od 10. mjeseca do kraja godine.

**Bilješka broj 7 – AOP 116- 6526 Ostali nespomenuti prihodi**

U prošloj 2018. godini na ovom računu iskazani su prihodi od izrade duplikata i ovjera svjedodžbi i pomoći iz županijskog proračuna za županijska i međužupanijska natjecanja iz područja elektrotehnike i strojarstva. U istom izvještajnom razdoblju ove godine došlo je do većih odstupanja jer smo osim prihoda od ovjera svjedodžbi i prihoda za natjecanja, iskazali i pomoć iz županijskog proračuna za obilježavanje 70. obljetnice osnivanja Tehničke škole, te sredstva doznačena od putničke agencije za dnevnice nastavnicima koji su pratili učenike na ekskurziji.

**Bilješka broj 8 – AOP 125 i 126 – 6614 i 6615 Prihodi od prodaje proizvoda i usluga i Prihodi od pruženih usluga**

 U ovom izvještajnom razdoblju ostvareni su gotovo dvostruko veći prihodi od prodaje proizvoda i pruženih usluga najma prostora , i isporuke el. energije u odnosu na isto razdoblje prošle godine. Ove godine zaživjela je Školska zadruga „Inovare“, koja je ostvarila prodaju solarnih klupa. Osim toga, u ovom izvještajnom razdoblju naplatili smo i potraživanja za korištenje prostora kantine iz 2017. godine, a u razdoblju od 06. do 12. mjeseca ostvarili smo znatne prihode posredovanjem zapošljavanja učenika tj. radom učeničkog servisa.

**Bilješka broj 9 – AOP 128 i 129 – 6631 Tekuće donacije i 6632 Kapitalne donacije**

Tijekom ovog izvještajnog razdoblja primili smo donacije opreme od nekih poduzeća s našeg područja (3D printer, laserski printer i 3 monitora) u vrijednosti od 9.900,00 kn, te donacije od tvrtke Tokić d.o.o. u iznosu od 5.500,00 kn i jedne fizičke osobe u iznosu 3.894,80 kn namijenjene za izradu solarnog automobila. Na ovom AOP-u evidentirane su donacije od učenika u iznosu od 56.440,00 kn za njihove potrebe (fotografije, osiguranje, školski časopis, zadaćnice i dr.). Također je iskazana i pomoć od Zajednice tehničke kulture za rad učeničke Školske zadruge „Inovare“.

 Na računu 6632 iskazana su velika odstupanja u odnosu na prošlu godinu, jer u prošloj godini tekućih donacija nismo imali, za razliku od ove godine kada smo od lokalnih poduzeća i pojedinaca primili 15 monitora, namještaj za čajnu kuhinju, 10 komada rabljenih računala, printer za nastavu građevine u ukupnom iznosu od 98.029 kn.

**Bilješka broj 10 – AOP 132 – 6711 Prihodi iz nadležnog proračuna za financiranje rashoda poslovanja**

 Na ovom AOP-u iskazano je veliko odstupanje iz razloga što su iskazani prihodi za rashode poslovanja za 12. mjesec 2018. godine i za 11 mjeseci 2019. godine jer su plaćeni početkom ovog izvještajnog razdoblja. U istom razdoblju prošle godine prihodi za financiranje rashoda poslovanja za 12. mj. 2017. nisu bili iskazani, jer su bili priznati kao prihod 2017.

**Bilješka broj 11– AOP 155 – 312 Ostali rashodi za zaposlene**

Na ovom računu iskazani su rashodi za jubilarne nagrade, darove, otpremnine, pomoći za bolest, invalidnost i smrtni slučaj i regresi kojih je ove godine bilo znatno manje nego u prošloj godini u istom izvještajnom razdoblju.

**Bilješka broj 12 – AOP 159 – 3133 Doprinosi za obvezno osiguranje u slučaju nezaposlenosti**

Na ovom AOP-u odstupanja su iznimno velika jer je ove godine ukinut doprinos za obvezno zdravstveno osiguranje u slučaju nezaposlenosti.. U ovoj godini u ovom izvještajnom razdoblju iskazan je samo Posebni doprinos za poticaj zapošljavanja osoba s invaliditetom, za jednu osobu u iznosu od 1.125,00 kn mjesečno.

**Bilješka broj 13 – AOP 161 – 3211 Naknade troškova zaposlenima**

 Na ovom računu došlo je do velikih odstupanja jer je u 2019. bilo manje službenih putovanja u inozemstvo, vezano uz realizaciju EU projekata. Povećani su rashodi za naknade prijevoza zaposlenika jer veći broj zaposlenika putuje na većim udaljenostima. Vezano uz manji obujam službenih putovanja i rashodi stručnog usavršavanja su ostvareni u znatno manjem obujmu nego u 2018. godini.

**Bilješka broj 14 – AOP 164 – 3213 Stručno usavršavanje zaposlenika**

 Na ovom AOP-u iskazana su velika odstupanja iz razloga što su stručna usavršavanja zaposlenika planirana u drugom dijelu godine. Drugi razlog velikih odstupanja je i taj što su na ovom računu u istom razdoblju prošle godine bila evidentirana i stručna usavršavanja (posjete poduzećima) vezana uz projekt Erasmus+.

**Bilješka broj 15 – AOP 166 – 322 Rashodi za materijal i energiju**

 Na ovom AOP-u iskazana su velika odstupanja kod uredskog materijala, namirnica (voće za učenike) i posebno kod rashoda za energiju, gdje su odstupanja najveća, jer smo prelaskom na plinsko grijanje ostvarili velike uštede u odnosu na isto razdoblje prošle godine. Velika odstupanja nastala su jer smo imali izljev vode u sanitarnom čvoru, te smo morali sanirati veći broj WC kotlića, nosača za sapun, slavina i drugih sanitarija.

**Bilješka broj 16 – AOP 174 – 323 Rashodi za usluge**

Na ovom računu iskazani su rashodi za usluge.

Na računu za usluge telefona, pošte i prijevoza došlo je do većih odstupanja jer smo smanjili troškove telefona, pošte i prijevoza, usluge promidžbe i informiranja, zdravstvene i veterinarske usluge, zakupnine i najamnine, računalne i ostale usluge, a ostvarili smo znatno veće iznose rashoda za komunalne i intelektualne usluge.

Na računu komunalnih usluga došlo je do velikih odstupanja zbog kvara na unutarnjoj i vanjskoj vodovodnoj instalaciji i izljeva vode u tlo.

Do povećanja rashoda za intelektualne i osobne usluge došlo je iz razloga što smo tijekom realizacije Projekta Erasmus+ „Kompas“ imali rashode organizacije posjeta učenika i nastavnika Sloveniji, Španjolskoj, Engleskoj, Austriji i Malti, Irskoj, Finskoj, Italiji i Portugalu.

**Bilješka broj 17 – AOP 184 – 324 Naknade troškova osobama izvan radnog odnosa**

 Jedan dio troškova iskazanih na ovom AOP-u i skupini, odnosi se na životne troškove učenika i nastavnika prilikom mobilnosti u inozemstvo.

 Najvećim dijelom tu su zastupljeni rashodi za plaće učenika koji su tijekom zimskih i ljetnih školskih praznika radili posredovanjem učeničkog servisa u iznosu od 1.191.951,76 kn.

**Bilješka broj 18 – AOP 187 – 3292 Premije osiguranja**

 Na ovom AOP-u do odstupanja je došlo zbog toga što smo pored rashoda za osiguranje imovine imali i velike rashode osiguranja učenika i nastavnika koji su putovali u inozemstvo tijekom realizacije Projekta Erasmus+, „Kompas“. Rashodi osiguranja učenika iznose 17.100,00 kn i plaćeni su iz sredstava donacija od učenika.

**Bilješka broj 19 – AOP 192 – 3299 Ostali nespomenuti rashodi poslovanja**

 Na ovom AOP-u i računu iskazana su veća odstupanja u odnosu na prošlu godinu jer su tu pored rashoda za nastavni materijal iskazani rashodi za materijal za izradu solarnog automobila, te rashodi Učeničke zadruge „Inovare“ za izradu solarnih klupa i sapuna, naknade banci za plaćanje inozemnih računa (iz EU sredstava za projekte Kompas), zadaćnice, dnevnici rada i dosjei za učenike plaćeni iz sredstava donacija učenika, vijenci i cvijeće za sahrane, ugostiteljske usluge, ponude za osiguranje (vezano uz projekte) baterije, materijal za knjižnicu te ostali materijal za potrebe nastavnog procesa

**Bilješka broj 19 – AOP 193 – 34 Financijski rashodi**

Do odstupanja je došlo iz razloga što smo ove godine imali veće naknade za bankarske usluge i usluge platnog prometa vezane uz Ugovor o namjenski oročenom depozitu, odnosno Ugovor o izdavanju kunske garancije za dobro izvršenje posla, koji je Brodsko-posavska županija sklopila i platila za našu školu 2017. godine.

**Bilješka broj 20 – AOP 341 – 4 Rashodi za nabavu nefinancijske imovine**

 U ovoj godini iskazana je znatno manja vrijednost rashoda za nabavu nefinancijske imovine u odnosu na prošlu godinu. Nabavili smo licencu, antivirusni software, 3D i laserski printer, 3 monitora, 2 prijenosna računala, 2 eksterne memorije, dvije interaktivne ploče i laboratorijsku opremu za nastavu biologije i kemije. Osim toga primili smo donacije namještaja i opreme od lokalnih poduzeća, te sredstva od MZO za nabavu laboratorijske opreme i sitnog inventar za opremanje kabineta kemije, biologije i fizike u ukupnoj vrijednosti od 184.272,06 kn.

U Slavonskom Brodu, 30. siječnja 2020.

 Voditelj računovodstva: Odgovorna osoba:

 Marica Čondrić Vikica Lukić, dipl. inž. el.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA –**

**OBRAZAC P-VRIO**

**BILJEŠKA BR. 1 – AOP 010 – 016**

 AOP 016 Potraživanja za prihode poslovanja – smanjenje

Potraživanja za prihode poslovanja smanjena su u iznosu od 200.583,78 kn, za iznos obveza koje su podmirene krajem 2018. izravno sa Riznice Brodsko-posavske županije, a njihovo plaćanje je evidentirano u siječnju 2019.

AOP 016 Potraživanje za prihode poslovanja – povećanje

Povećanje potraživanja za prihode poslovanja evidentirano je iz razloga što su prihodi u iznosu od 16.877,61 kn koje smo dobili od MZO dana 24.12.2018. za opremanje kabineta biologije i kemije evidentirani početkom siječnja 2019.

Na povećanju potraživanja za prihode poslovanja evidentiran je i za iznos od 3.257,91 kn koji se odnosi na povrat preplaćenih poreza i doprinosa nakon ažuriranja JOPPD obrazaca za razdoblje od 2014. – 2018. g. koji su 27., 28. svibnja i 5. lipnja 2019. uplaćeni na naš račun u Riznici BPŽ. Navedeni iznos odnosi se dijelom na vlastita sredstva, pomoći od EU, pomoći od drugih proračunskih i izvanproračunskih korisnika i sredstva za posebne namjene.

Smanjenje potraživanja za prihode poslovanja je veće od povećanja i iz tih razloga u obrascu P-VRIO na AOP-ima 016, 010 i 001 iskazan je iznos smanjenja od 180.448 kn.

**BILJEŠKA BR. 2 – AOP 018 – 024**

 Na ovom AOP-u iskazano je povećanje obujma nefinancijske imovine. Iznos od 4.949 kn odnosi se na aparat za zavarivanje i boce s kisikom i CO2, koje smo primili bez naknade od Industrijsko-obrtničke škole Slavonski Brod i iznos materijala koji je tijekom 2019. godine ugrađen u solarni automobil koji izrađuju naši učenici u svrhu natjecanja i sudjelovanja na utrkama solarnih automobila srednjih strukovnih škola.

**BILJEŠKA BR. 3 – AOP 034 – 036**

 Na ovom AOP-u izražen je iznos smanjenja vrijednosti obveza, a odnosi se na račun koji je glasio na našu školu, a nakon što je utvrđeno da nije bio naš, primili smo odobrenje od dobavljača za navedeni iznos.

U Slavonskom Brodu, 30. siječnja 2020.

 Voditelj računovodstva: Odgovorna osoba:

 Marica Čondrić Vikica Lukić, dipl. inž. el.

**BILJEŠKE UZ IZVJEŠTAJ O OBVEZAMA ZA RAZDOBLJE 1. SIJEČNJA 2019. – 31. PROSINCA 2019.**

**BILJEŠKA BR. 1 – AOP 001 Stanje obveza 1. siječnja**

 Stanje obveza 1. siječnja odnosi se na neplaćene račune iz 2018. godine, neisplaćenu naknadu prijevoza zaposlenika na posao i s posla za 12/2019, na obračunatu plaću i materijalna prava zaposlenika za 12/2018 te naknadu plaća na teret HZZO-a.

**BILJEŠKA BR. 2 – AOP 002 Povećanje obveza u izvještajnom razdoblju**

 Na ovom AOP-u iskazan je manji iznos obveza jer je manji iznos neplaćenih računa i obračunatih plaća u 2019. godini u odnosu na 2018., a obveze iz 2018. godine podmirene su tijekom siječnja i veljače 2019. godine i iz tih razloga je na AOP-u 019 veći iznos podmirenih obveza.

**BILJEŠKA BR. 3 – AOP 036 Stanje obveza na kraju izvještajnog razdoblja**

 Obveze iskazane na ovom AOP-u odnose se na obračunatu plaću za 12/2019., obveze za naknade bolovanja na teret HZZO-a, obračunatu naknadu prijevoza zaposlenika za 12/2019. godine, obveze za materijalne rashode za 12/2019, obračunate rashode putnih naloga za 12/2019 i obračunatu plaću učeniku koji je radio tijekom ljetnih praznika posredovanjem Učeničkog servisa. Stanje obveza na kraju izvještajnog razdoblja na AOP-u 036 iznosi ukupno 1.038.779 kn.

**BILJEŠKA BR. 4 – AOP 037 Stanje dospjelih obveza na kraju izvještajnog razdoblja**

 Obveze iskazane na ovom AOP-u odnose se na međusobne dospjele obveze proračunskih korisnika u iznosu od 4.751 kn i na obveze za materijalne rashode u iznosu od 24.543 kn.

 Najviše dospjelih obveza nalazi se u prekoračenju od 1 do 60 dana.

**BILJEŠKA BR. 5 – AOP 090 Stanje nedospjelih obveza na kraju izvještajnog razdoblja**

 AOP 091 – Međusobne obveze proračunskih korisnika – odnose se na račun Ustanove za gospodarenje sportskim objektima u iznosu od 21.645 za najam sportske dvorane za 12/2019., s rokom dospijeća 15. siječnja 2020.

 AOP 092 – Obveze za rashode poslovanja u iznosu od 987.840 kn odnose se na:

- plaću za 12/2019., koja će biti isplaćena 10. siječnja 2020.,

- materijalna prava zaposlenika za 12/2019. koja će biti isplaćena krajem siječnja i

- račune za materijalne rashode 12/2019., te

- naknadu prijevoza zaposlenika za 12/2019.,

- troškove službenih putovanja za 12/2019., koji će biti plaćeni putem Riznice BPŽ tijekom siječnja 2020., te

- obračunate plaće učenika koja će biti isplaćena tijekom siječnja 2020.

U Slavonskom Brodu, 30. siječnja 2020.

 Voditelj računovodstva: Odgovorna osoba:

 Marica Čondrić Vikica Lukić, dipl. inž. el.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI ZA RAZDOBLJE**

**OD 1. SIJEČNJA 2019. DO 31. PROSINCA 2019.**

**BILJEŠKA BR. 1 – AOP 110 – 116**

 Ukupne rashode poslovanja razreda 3 i rashode za nabavu nefinancijske imovine razreda 4 iskazali smo u iznosu od 13.253.771 kn na AOP-u 006 Više srednjoškolsko obrazovanje, AOP 114 Srednjoškolsko obrazovanje, a samim tim isti iznos je iskazan i na AOP-u 110 Obrazovanje, jer su i namijenjeni u svrhu obrazovanja.

U Slavonskom Brodu, 30. siječnja 2020.

 Voditelj računovodstva: Odgovorna osoba:

 Marica Čondrić Vikica Lukić, dipl. inž. el.